text: Li pére escrie: "Ki nos deseverroit
   Ja mais le fache Damediu ne verroit.
   Kant a men fil veus porter si grant foit,
   Dont est il drois chiertes ke mius t’en soit.
   Or t’asserrai ja ou mes fius seoit:
   L’amor tenras et l'honor k'il tenoit;
   Et si metrai mes biens sor ten destroit,
   Ke s’il est hon ki t’en mostrast bufoit
   Ja mais nul jor mes cuers ne l’ameroit."
   Kant chele entent k’ensi le mainterroit,
   Au cordoan l’en veut aler tot droit;
   Mais li frans hon en ses bras le rechoit,
   Et si l'en baise ansdos les ieus estroit.
  